Tun makon da ya gabata ne dai Isra’ila ta tsananta ɗaukin sojin da take yi a zirin Gaza, yayin da mayaƙan Ƙungiyar Hamas suka cafke sojanta ɗaya a wani harin da suka kai wa rukuninsa a kan iyakar Gazan da ƙasar bani Yahudun. Rahotanni dai sun ce jiragen saman yaƙin Isra’ilan sun jefa bamabamai kan ofishin Firamiyan Falasɗinawan Ismail Haniyeh a birnin Gaza, inda masu kare lafiyarsa guda uku suka rasa rayuukansu.